La coloratura es la reina

Alberto García Demestres es un compositor que sabe escribir óperas: conoce a fondo la voz, ha sido cantante y sabe lo que se puede y lo que no se puede hacer con la voz. Y en su novena ópera, L’eclipsi, que acaba de estrenar en el Teatre Nacional de Catalunya (TNC), en una coproducción del Teatre Grec dirigida escénicamente por Xavier Albertí, exige a los cantantes máximo despliegue de virtuosismo y técnica vocal, pero sin pedir lo imposible.

L’eclipsi es una curiosa especie de ópera-vintage en la que reina la coloratura más espectacular, algo inusual en la ópera contemporánea. A lo largo de una hora y media, se suceden arias, dúos, trios, cuartetos, quintetos, sextetos y concertantes, con guiños a la tradición bufa rossiniana, conatos de melodrama verdiano y un lenguaje muy personal, con altas dosis de lirismo y el vuelo poético.

El montaje de Albertí cuenta con una atractiva escenografía de Llorenç Corbella que resuelve las necesidades de un libreto del propio compositor basado en la obra homónina de Paco Zarzoso: el alocado argumento sitúa la boda de dos chicas, Leonor y Carla, durante un eclipse solar, situación urdida con turbios intereses por Ramon, rico propietario de una cadena de hoteles y padre de Leonor, que ha encargado una carta astral para predecir el futuro de las novias.

Con esta original base argumental, García Demestres ha elaborado un libreto que busca respiros de comicidad y expresión lírica en medio de absurdas situaciones: la boda acaba en un cementerio, con un sepulturero que quiere comprar la momia de Lenin. La ópera, cuya calidad musical es superior al libreto, nace con buen pie escénico gracias al fino trabajo de Albertí, la muy eficaz iluminación de Albert Faura y el original vestuario de Montse Amenós, que podría causar furor en el festival de Eurovisión.
Siete músicos en el foso, dirigidos por el compositor, se dejan la piel para recrear la magia tímbrica y la precisión rítmica de la partitura. En la escena hay dos actores —Mercedes Sampietro y Pere Ponce, en papeles hablados bien perfilados—, y siete cantantes: la joven soprano Isabella Gaudí sorprende por la seguridad y brillantez de sus agudos; cumplen con tablas y recursos el tenor Antoni Comas, la soprano María Hinojosa y las mezzos Anna Alàs y Claudia Schneider; y completan el reparto, con demasiados nervios, la soprano Elisenda Pujals y el barítono Josep-Ramon Olivé.

Javier Pérez Senz. El País, 5 juliol 2014.
______________________________________________________
Un eclipsi que il·lumina un futur amorós

Arribo a la Sala Petita del TNC i m’assec en un banquet arranjat amb flors a les voreres. Som els convidats d’una boda. Un casament inusual, penso, perquè els dos grans xiprers que hi ha a escena tenen una aura de cementiri que fa trontollar una mica l’ambient festiu dels assistents.

“Faré tots els possibles perquè aquest matrimoni se celebri. I també faré tots els possibles perquè no se celebri”. Ja vaticina alguna desfeta des de bon començament la mare de la núvia, la Leonor. És una boda inusual, torno a pensar. Ella i la Carla decideixen casar-se al jardí de la casa familiar de la Leonor, tot coincidint amb un eclipsi total que enfosquirà la terra durant uns minuts, i al mateix temps teòricament il·luminarà el futur amorós de la parella. Ha de ser L’eclipsi.
La Leonor i la Carla no han triat la data del casament. Ha estat el pare de la Leonor, propietari de la multinacional hotelera Els mil i un estels, que, seguint la carta astral de les dues núvies ha organitzat tota la cerimònia personalment.

Del color rosa pastel al negre carbó més fantasmagòric. A mesura que s’acosta l’eclipsi total, els sentiments i les passions dels personatges es van transformant de manera sobtada. L’ordre pulcre preestablert de la realitat desapareix totalment. El patern rigor implacable de l’organització de la boda s’estroncarà d’imprevist, deixant pas a tota mena de dubtes i records foscos.
“M’esfereeixen els amors que es transformen en simples fotografies. L’amor no és gens fàcil d’enquadrar”. La presència de la fotògrafa del casament i d’una veïna que s’hi autoconvida faran trontollar el casori. La fotògrafa, presentada gairebé a la manera d’una Diana caçadora, dispara fotografies igual que Diana caçaria.

Aquesta esbojarrada tragicomèdia musical d’Alberto García Demestres basada en l’obra homònima de Paco Zarzoso i dirigida en aquest cas per Xavier Albertí fa desembarcar els monstres que cadascú tenim més endins i els situen en un context temporal que podria ser el d’avui mateix. La crisi econòmica i la corrupció hi és present en algunes pinzellades del text.

El fenomen astronòmic determina també el desenvolupament de la música al llarg de la peça. L’alegria inicial de les joves núvies s’anirà esvaint poc a poc, a mesura que s’acosta l’eclipsi total, posant de manifest els racons més foscos i tenebrosos dels personatges. De la mateixa manera, cal remarcar també l’important paper del vestuari d’aquesta òpera. Exageració exacta en tot l’atrezzo, en la justa mesura.

Els casaments entre noies són pràcticament invisibles en el nostre imaginari teatral. I encara més en el món operístic. Les dicotomies del sí i el no, del dia i la nit, de l’amor i la mort… es converteixen en fronteres que es traspassen durant tota l’obra. Fronteres inexplorades que tenen cabuda a la programació del TNC d’aquesta temporada. Recordo ara l’obra Fronteres, de Lluïsa Cunillé, Rafael Spregelburd i Falk Richter, on també s’explorava aquest concepte de frontera, en aquest cas, des de tres perspectives poètiques molts diferents i allunyades.
Maria Gràcia Larrégola. Núvol, 3 juliol 2014.

______________________________________________________

Foscor sobre el matrimoni

L’orquestra en la fossa; el vestuari (presumptament actual), amb un estil rococó; el text cantat, sobretitulat... Algú no adepte a l’òpera podria espantar-se a les primeres de canvi. Però es perdria una obra divertida, amb ritme i punyent. Una obra tan seriosa des del punt de vista musical i teatral que seria idònia per captar nous aficionats al gènere líric.

La història és esbojarrada: el casament de dues noies sota el malaltís control del riquíssim pare d’una d’elles, en funció de la carta astral i, sobretot, d’un eclipsi que ho enfosquirà tot. Al mig, una paròdia de la societat que vivim: escenes de gelosia entre convidades; un alcalde que havia d’oficiar l’enllaç i que surt emmanillat a les notícies de la tele (...ens sona a tots!); les intencions, intrínsecament corruptes (com defensarà l’alcalde quan s’assabenta de la seva detenció...!), d’un pare que tot ho compra i creu tenir-ho tot al seu servei i que és odiat per la seva família; dubtes hamletians i siderals, els de la mare –Mercè Sampietro- sempre qüestionant-ho tot, des del més enllà; i fins i tot il·lusions revolucionàries bolxeviques, les de l’enterrador –Pere Ponce-, últim encarregat de casar la parella.

Els personatges representen un ampli ventall: hi ha la fotògrafa de guerra, exparella (i encara enamorada) d’una de les contraents; el germà d’una núvia, artista embolicat en trapis del pare de l’altra; el pare, monument a la cultura del ‘pelotazo’; la veïna menor d’edat i conilleta del pare; la mare, que ho veu tot des del cel (o des d’on sigui); la germana monja, amiga dels pobres i, per tant, enemiga del seu pare; i el nostàlgic enterrador, pendent de viatjar a Moscou per licitar pel cadàver embalsamat i incorrupte de Lenin, a qui ja li té guardada una tomba...

La sala petita del TNC esdevé un jardí elegant, florit i acollidor per atendre el gran dia. Les condicions meteorològiques, astrològiques i socials (aquest alcalde a la tele...!) l’aniran tenyint tot de negre. La gespa de la primera part esdevindrà terra fosca d’un cementiri en la segona; els rosers es convertiran en nínxols de paret (amb morts enterrats -... ai!- amb els mòbils engegats) i al mig de l’escenari apareixeran dues tombes distingides. El negre ho anirà envaint tot. 

A la foscor de l’eclipsi acabarà afegint-se la foscor del cementiri. Els pitjors auguris...! Perquè... què podem esperar del matrimoni? L’enterrador matrimonier ho té claríssim: res de bo. Molt millor “ser infidels al cor i fidels al cardiòleg”. Després de tot, ens recorda, “el matrimoni és la principal causa de divorci”. Sigui com sigui, casades o no casades, les enamorades (o no enamorades) marxaran ben lluny. I no amb els bitllets bussines class, un dels tantíssims regals que les fa el pare...

Toni Polo. Recomana, 6 juliol 2014

______________________________________________________
Òpera surrealista

Perquè la trama i la partitura busquen sorprendre el públic, sigui amb noves sonoritats com amb un argument que modula la realitat. Dues noies es casen, per ensurt d'una germana de la protagonista que s'ha fet monja tot desobeint les demandes del pare. La mare, acabada de morir, vetlla perquè no es compleixi el desig patern, el gran manipulador.

El que sembla que la carta astral beneeix amb la conjunció de tots els atres rep un enrenou per culpa de la detenció de l'alcalde com a pressumpte corrupte. Es resol amb el casament d'un enterramorts, que té dret a casar dins del seu domini. El jardí es transforma en un tètric cementiri. Com les cartes astrals, cada personatge disposarà d'un lloc en aquest panorama rocambolesc, que fueteja còmicament amb el Poder i les ànsies de dominar l'entorn. Pere Ponce és un divertit treballador del cementiri (buscant molarts d'or per poder comprar el cos de Lenin i aconseguir que el lloc disposi d'un reclam turístic! Mercè Sampietro és la mare que lamenta haver caigut a les ordres d'un marit que buscarà les combinacions més estrambótioques per poder  tenir un fill mascle que hereti el seu poder.

Tanta ambició per descobrir que la felicitat és a les Antípodes, a Nova Zelanda. Hi ha molt camí per correr per a créixer. El TNC assumeix el compromís amb l'òpera contemporània encarregant partitura a Alberto García Demestres que ha fet una versio lliure del llibre de Paco Zarzoso. La contemporània sembla que hagi de justificar-se signant uns llibrets estrambòtics que, poden apropar públic extern de l'òpera al seu quadre. Com si l'espectador d'òpera natural (el dels grans repertoris) no se n'hagi d'interessar mai. Efectivamment, hi ha camí fins a Nova Zelanda.

Jordi Bordes. Recomana, 7 juliol 2014.

______________________________________________________

Una funció ben conduïda

L’òpera contemporània té molt poques oportunitats de treure el cap a la nostra ciutat i creiem molt encertat que el TNC faci el que el Liceu ha estat sempre incapaç de fer amb molt menys pressupost. 'L’eclipsi' és una tragicomèdia basada en l’obra de Paco Zarzoso tot i que el llibret el firma el mateix compositor Alberto García Demestres. I es nota.

Òpera contemporània però sobre un argument molt clàssic del món líric. Un casament, entre dues noies, que no sabem si arribarà a bon port. Una examant d’una d’elles. El seu germà pintor que veu les noces com un negoci i un pare, esplèndid Antoni Comas, que el que vol és un fill de la seva jove. Quin argument i quins personatges esbojarrats per una funció molt ben conduïda per Xavier Albertí, director d'escena, tot i que poc agosarada en relació al que demanava el relat. Massa clàssic, encara que  funcional, l’espai escènic de Llorenç Corbella i més adequat el vestuari de Montse Amenós. Bons cantants que són bons actors i quan toca, graciosos. A la fi, el que resulta més contemporani de la funció és la partitura, que sona esplèndida.

Santi Fondevila. Time Out, 7 juliol 2014.

______________________________________________________
Trencar la barrera

Per començar amb la síntesi, i donar pas després a la reflexió que pugui interessar al melòman, podria dir que tinc la sensació que s'ha trencat una barrera que la música d'art actual imposava. En vista de les experiències de petita òpera de la nova generació de compositors que s'han donat fa uns quinze anys, crec que, al marge d'aportacions rellevants com La Cuzzo ni, per exemple, aquesta proposta de García Demestres tindrà la virtut de no quedar-se només en l'estrena. És una obra molt teatral, en la qual cosa naturalment hi tenen molt a veure l'escena de Xavier Albertí i el vestuari de Montse Amenós, i en la qual domina la musicalitat. García Demestres parteix d'un llibret suggeridor, i el porta al seu terreny —ple de picades d'ullet que tenen a veure amb la seva personalitat— i fins i tot fa que la insistència en un casament entre dues dones quedi en el conjunt com un collage de posar i treure.

El llibre defineix molt bé el caràcter dels personatges, ben subratllat en l'aspecte teatral, que es manifesten en un entorn de diàlegs (hi ha diversos duos a l'obra, alguns de musicalment molt suggeridors i ben elaborats) i s'hi troba a faltar una mica més d'interioritat —que d'altra banda aporten amb excel·lència els actors Mercè Sampietro i Pere Ponce— en el sentit que l'ària d'òpera sol sorgir d'una acció més íntima. La part parlada dels dos actors estableix pauses que acosten molt l'acció a l'espectador. Hi ha personatges de caràcter, entre ells la Carla d'Anna Alàs, o la fotògrafa de guerra Alba (Elisenda Pujals), exemple de tractament, o la missionera Schneider, i escenes que instal·len el somriure (Carles i Diana al jardí), o un brillant septet central. Un aplaudiment a part mereix María Hinojosa, figura central.

Potser el compositor hauria d'explorar altres formes expressives del seu tenor Comas —formidable treball— i no insistir en les desinències a l'agut. Hi ha seqüències de molta força expressiva, dramàtica, molt ben estructurades amb l'instrumental (també set músics) amb passatges que destil·len color, i expressió, sense temor d'argúcies de línia directa (melòdiques, rítmiques i d'ambient, com l'interludi del cementiri) d'agrair. Però no es tracta de convèncer amb el directe, sinó que en la trama hi ha intel·ligència. Una formidable labor de conjunt —excel·lents músics i actors— i amb projecció.
Jorge de Persia. La Vanguardia, 4 juliol 2014.

